Avstraliya hukumati qo‘lga tushirilgan 206 mln AQSh dollari qiymatiga ega 275 kg metamfetamin narkotik moddasiga aloqadorlikda ayblab, sakkiz kishini hibsga oldi. Avstraliya immigratsiya va chegara qo‘riqlovi vazirligi vakillari yuklar jo‘natiladigan konteyner ichida giyohvand moddalari borligini aniqlashgan. Yetti nafar avstraliyalik va bir nafar malayziyalik qo‘lga olingan. Bu haqda “Frans Press” agentligi xabar bermoqda. Ularning besh nafariga nisbatan umrbod qamoq jazosi tayinlanishi mumkin. Mamlakat politsiyasining ma’lum qilishicha, ularga ushbu operatsiyani o‘tkazishda Xitoy hukumati yaqindan ko‘mak ko‘rsatgan.